# Almindelig Draphavre

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Draphavre | ?

Draphavre ses ofte på vore grøftekanter, hvor vegetationen er præget af den selektion, som hormonsprøjtningen af kornet fremkalder. Her ses Draphavre forrest i midten.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Liliopsida (Énkimbladede)
Orden: | Poales (Græs-ordenen)
Familie: | Poaceae (Græs-familien)
Slægt: | Arrhenatherum (Draphavre-slægten)
Art: | Arrhenatherum elatius

Almindelig Draphavre (Arrhenatherum elatius) er en løvfældende staude med en tueformet vækst. Tuen dannes af tætsiddende blade, men planten præges i høj grad af de lange, frøbærende stængler, der når langt op over bladene. Bladene er smalle, helrandede og lysegrønne på begge sider. Frøstænglerne bærer de sædvanlige, uanselige græsblomster i maj-juni. Derimod er det værd at se på de sølvskinnende frø, som sidder i tætte toppe hen på sommeren. Sidst på sæsonen åbnes standen og får et mere løst udeseende (omtrent som Ris (Oryza)).

Planten hører hjemme på god jord, og den trives med nedbidning, som ikke bliver gentaget alt for hyppigt. Den er med andre ord et græs, der bliver begunstiget af ekstensiv græsning. Derfor ses den ofte på overdrev og enge. Selv på helt nye overdrev finder man dravhavre, som indfinder sig hurtigt på opgivne agre.

Planten yder et næringsrigt foder og er meget eftertragtet af kreaturerne. Den vil blive lidt for aggressiv under haveforhold, så hvis man ønsker at kunne skære de smukke frøstande, bør man dyrke planten på steder, hvor dens konkurrencekraft ikke bliver generende.

Hentet fra "http://da.wikipedia.org../../../a/l/m/Almindelig_Draphavre_c980.html"

Kategorier: Taksonomisk beskrevet | Stauder

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- Français
- Italiano
- Nederlands